

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.11 | 2024. gada 25. jūlijā |

**4.**

# Par Ogres novada pašvaldības projekta „Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai” īstenošanu un finansējumu

Noklausoties Ogres novada pašvaldības projektu vadītāja Edgara Pārpuča sniegto informāciju par Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” īstenošanas noteikumi” izsludināto projektu iesniegšanas konkursu un projektu “Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai”, kura ietvaros tiek plānots veikt ieguldījumus speciālās izglītības iestādes infrastruktūras attīstībā ar kopējām izmaksām **311 174,12 EUR** (trīs simti vienpadsmit tūkstoši viens simts septiņdesmit četri *euro* un 12 centi), apmērā, kā arī, ņemot vērā to, ka pamatojoties uz Ministru kabineta 2023. gada 14. novembra noteikumu Nr. 656 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” īstenošanas noteikumi” (turpmāk – MK noteikumi) 11. un 15. punktu, Centrālā finanšu un līgumu aģentūra (turpmāk – aģentūra) ir uzaicinājusi Ogres novada pašvaldību sagatavot un iesniegt Eiropas Reģionālā attīstības fonda projekta iesniegumu un saskaņā ar Pašvaldības likuma 4. panta pirmās daļas 4. punktu un Likuma par budžetu un finanšu vadību 45. pantu, un likuma „Par pašvaldību budžetiem” 22. pantu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav,**

**"Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Apstiprināt dalību projekta “Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai” iesniegumu atlases kārtas konkursā un projekta apstiprināšanas gadījumā uzņemties saistības projekta ietvaros.
2. Projekta apstiprināšanas gadījumā šim mērķim nepieciešamais finansējums ir **311 174,12 EUR** (trīs simti vienpadsmit tūkstoši viens simts septiņdesmit četri *euro* un 12 centi), kas sastāv no:
   1. Eiropas Reģionālās attīstības fonda finansējuma attiecināmo izmaksu segšanai **264 498,00 EUR** (divi simti sešdesmit četri tūkstoši četri simti deviņdesmit astoņi *euro* un 00 centi)apmērā;
   2. Projekta iesniedzēja nacionālā publiskā finansējuma attiecināmo izmaksu segšanai **46 676,12** (četrdesmit sešitūkstoši seši simti septiņdesmit seši *euro* un 12 centi) apmērā.
3. Projekta apstiprināšanas gadījumā Ogres novada pašvaldībai nodrošināt pašvaldības līdzfinansējumu un daļēju priekšfinansējumu, ņemot aizņēmumu no Valsts kases līdz 155 587,06 EUR (viens simts piecdesmit pieci tūkstoši pieci simti astoņdesmit septiņi euro un 06 centi) apmērā ar izņemšanu vidējā termiņā 2024. -2026.gadā uz 10 (desmit) gadiem par valsts kases noteikto procentu likmi ar aizņēmuma pamatsummas atlikto maksājumu uz 2 (diviem) gadiem investīciju projekta “Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai” realizācijai.
4. Noteikt, ka aizņēmuma atmaksa tiek garantēta no Ogres novada pašvaldības pamatbudžeta līdzekļiem.
5. UzdotOgres novada pašvaldības Centrālās administrācijas Attīstības un plānošanas nodaļai iesniegt Projekta iesniegumu Kohēzijas politikas fondu vadības informācijas sistēmā.
6. UzdotOgres novada pašvaldības Centrālās administrācijas Budžeta nodaļai sagatavot un iesniegt nepieciešamos dokumentus Finanšu ministrijas Pašvaldību aizņēmumu un galvojumu kontroles un pārraudzības padomei akcepta saņemšanai.
7. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)